Vendsyssel FF har sikret sig den montenegrinske offensivspiller Slaven Stjepanovic, som tidligere har begået sig i græsk fodbold. Stjepanovic har tidligere været til prøvetræning i skotske Celtic, og den 25-årige spiller har også repræsenteret det montenegrinske ungdomslandshold. Den offensive all-rounder har trænet med Vendsyssel-truppen den seneste uges tid, hvor Stjepanovic har formået at overbevise den sportslige ledelse om, at han har kvaliteten til at hjælpe holdet i den næstbedste danske række. Vendsyssel FF mangler stadig at få styr på det sidste papirarbejde, inden deres nye montenegriner kan forventes at få debut.

Opsummering:
Divisionsholdet styrker truppen med montenegriner.